10 หุ้นหมดแรงต้านทาน กำไร Q3 รูด 60% หลังรายได้-ยอดขายลดฮวบ!
เปิดชื่อ 10 หุ้นหมดแรงต้านทาน กำไร Q3/60 รูด 60% หลังรายได้-ยอดขายลดฮวบ!
28 พ.ย. 2560

หลังจาก “ข่าวหุ้นธุรกิจออนไลน์” ได้นำเสนอข้อมูลผลประกอบการของบริษัทจดทะเบียนในตลาดหุ้น (บจ.) ทั้งผลประกอบการไตรมาส 3/60 พลิกมีกำไร และมีกำไรเพิ่มขึ้นไปแล้ว ในครั้งนี้จะนำเสนอบจ.ที่มีกำไรในช่วงดังกล่าวลดลงเกิน 60%  เพื่อเป็นข้อมูลประกอบการเข้าลงทุน
สำหรับบริษัทที่กำไรลดลงในไตรมาส 3/60 เกิน 60% มีทั้งหมด 10 บจ. ดังตารางประกอบดังนี้

อันดับ 1 บริษัท จัสมิน เทเลคอม ซิสเต็มส์ จำกัด (มหาชน) หรือ JTS รายงานผลการดำเนินงานไตรมาส 3/60 สิ้นสุดวันที่ 30 ก.ย.60 (รวมบริษัทย่อย) มีกำไรสุทธิ 1.33 ล้านบาท ลดลง 93% จากช่วงเดียวกันของปีก่อนมีกำไรสุทธิ 21.32 ล้านบาท ส่วนงวด 9 เดือนมีกำไรสุทธิ 14.83 ล้านบาท จากปีก่อนขาดทุนสุทธิ 42.43 ล้านบาท
โดยผลการดำเนินงานประจำไตรมาสดังกล่าวมีกำไรลดลง เนื่องจากบริษัทมีรายได้รวมจากการดำเนินงานอยู่ที่ 52.56 ล้านบาท ลดลงจำนวน 30.23 ล้านบาท หรือ 57.52%
 
อันดับ 2 บริษัท ทีมพรีซิชั่น จำกัด (มหาชน) หรือ TEAM รายงานผลการดำเนินงานไตรมาส 3/60 สิ้นสุดวันที่ 30 ก.ย.60 (รวมบริษัทย่อย) มีกำไรสุทธิ 2.84 ล้านบาท ลดลง 90% จากช่วงเดียวกันของปีก่อนมีกำไรสุทธิ 30.19 ล้านบาท ส่วนงวด 9 เดือนมีกำไรสุทธิ 3.11 ล้านบาท จากปีก่อนขาดทุนสุทธิ 35.46 ล้านบาท
โดยผลการดำเนินงานประจำไตรมาสดังกล่าวมีกำไรลดลง เนื่องจากได้รับการชะลอการส่งมอบสินค้าเนื่องจากมีการเปลี่ยนแปลงกระบวนการผลิตบางส่วนและรอผลการทวนสอบจากลูกค้าบางรายในไตรมาสนนี้
 
อันดับ 3 บริษัท ซิมโฟนี่ คอมมูนิเคชั่น จำกัด (มหาชน) หรือ SYMC รายงานผลการดำเนินงานไตรมาส 3/60 สิ้นสุดวันที่ 30 ก.ย.60 (รวมบริษัทย่อย) มีกำไรสุทธิ 3.22 ล้านบาท ลดลง 86% จากช่วงเดียวกันของปีก่อนมีกำไรสุทธิ 23.49 ล้านบาท ส่วนงวด 9 เดือนมีกำไรสุทธิ 51.22 ล้านบาท ลดลง 14% จากปีก่อนมีกำไรสุทธิ 60.22 ล้านบาท
โดยผลการดำเนินงานในไตรมาสดังกล่าวมีกำไรลดลง เนื่องจากบริษัทมีต้นทุนบริการและขายยังคงเพิ่มขึ้นจากค่าเสื่อมราคาโครงข่ายที่สูงขึ้น รวมถึงค่าใช้จ่ายในการขายเพิ่มขึ้นจากการจัดกิจกรรมทางการตลาด
 
อันดับ 4 บริษัท บีอีซี เวิลด์ จำกัด (มหาชน) หรือ BEC รายงานผลการดำเนินงานไตรมาส 3/60 สิ้นสุดวันที่ 30 ก.ย.60 (รวมบริษัทย่อย) มีกำไรสุทธิ 34.80 ล้านบาท ลดลง 86% จากช่วงเดียวกันของปีก่อนมีกำไรสุทธิ 251.14 ล้านบาท ส่วนงวด 9 เดือนมีกำไรสุทธิ 396.48 ล้านบาท ลดลง 69% จากปีก่อนมีกำไรสุทธิ 1.288 ล้านบาท
โดยผลการดำเนินงานลดลงเนื่องจากรายได้รวมในไตรมาส3/60 อยู่ที่ 2,751.80 ล้านบาท ลดลง 16.4% เทียบช่วงเดียวกันปีก่อนที่ 3,293.30 ล้านบาท โดยส่วนใหญ่เป็นรายได้รายได้จากการขายเวลาโฆษณา และการให้ใช้ลิขสิทธิ์และบริการอื่น รวมถึงรายได้จากการจัดคอนเสิร์ตและแสดงโชว์ลดลง
 
อันดับ 5 บริษัท เพิ่มสินสตีลเวิคส์ จำกัด (มหาชน) หรือ PERM รายงานผลการดำเนินงานไตรมาส 3/60 สิ้นสุดวันที่ 30 ก.ย.60 (รวมบริษัทย่อย) มีกำไรสุทธิ 22.28 ล้านบาท ลดลง 85% จากช่วงเดียวกันของปีก่อนมีกำไรสุทธิ 148.51 ล้านบาท ส่วนงวด 9 เดือนมีกำไรสุทธิ 68.42 ล้านบาท ลดลง 77% จากปีก่อนมีกำไรสุทธิ 305.93 ล้านบาท
โดยผลการดำเนินงานในไตรมาสดังกล่าวมีกำไรลดลง เนื่องจากบริษัทมีรายได้จากการขายและบริการลดลง
 
*อนึ่งข้อมูลที่มีการนำเสนอข้างต้น เป็นเพียงข้อแนะนำจากข้อมูลพื้นฐานเพื่อประกอบการตัดสินใจของนักลงทุนเท่านั้น และมิได้เป็นการชี้นำ หรือเสนอแนะให้ซื้อหรือขายหลักทรัพย์ใดๆ การตัดสินใจซื้อหรือขายหลักทรัพย์ใดๆ ของผู้อ่าน ไม่ว่าจะเกิดจากการอ่านบทความในเอกสารนี้หรือไม่ก็ตาม ล้วนเป็นผลจากการใช้วิจารณญาณของผู้อ่าน
 
 